47. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ Ο ΑΝΑΠΛ. ΥΠΟΥΡΓΟΣ  ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Α4/οικ. 3277 της 21/27 Ιουν. 1990 (ΦΕΚ Β΄ 382) Προσαρμογή της Ελληνικής νομοθεσίας προς τις διατάξεις της Οδηγίας 86/457/ΕΟΚ. Έχοντας υπόψη: 1.Τις διατάξεις: α.Του Νόμ. 1572/1985 «Κύρωση Συνθήκης για την προσχώρηση του Βασιλείου της Ισπανίας και της Πορτογαλλικής Δημοκρατίας στην Ευρωπαϊκή Οικονομική Κοινότητα κ.λπ.» (Φ.Ε.Κ. 193/18.11/ 1985). β.Του άρθρ. 1 παρ. 1 και 3 του Νόμ. 1338/1983 «Εφαρμογή του Κοινοτικού Δικαίου» (ΦΕΚ Α΄ 34/17.3.83), όπως τροποποιήθηκε από το άρθρ. 6 του Νόμ. 1440/1984 «Συμμετοχή της Ελλάδας στο Κεφάλαιο, στα αποθεματικά και στις προβλέψεις της Ευρωπαϊκής Τράπεζας επενδύσεων κ.λπ. «(ΦΕΚ Α70/21.5.1984), καθώς και από το άρθρ. 7 του νόμ. 1775/88 «Εταιρείες επιχειρηματικού κεφαλαίου και άλλες διατάξεις» (ΦΕΚ 104/Α/24.5.88). Σελ. 524,26 Τεύχος 1131-Σελ. 102 γ.Της παρ. 5 του άρθρ. 4 του Νόμ. 1579/85 «Ρυθμίσεις για την εφαρμογή και ανάπτυξη του Εθνικού Συστήματος Υγείας και άλλες διατάξεις» (ΦΕΚ 217/23.12.1985). δ.Της με αριθ. Υ. 1059/3.5.90 (ΦΕΚ Β΄ 295/90) απόφασης Πρωθυπουργού, αποφασίζουμε: Άρθρ.1.-Σκοπός της παρούσας είναι η προσαρμογή της Ελληνικής νομοθεσίας προς την οδηγία του Συμβουλίου των Ευρωπαϊκών Κοινοτήτων αριθ. 86/457/ΕΟΚ «περί ειδικής εκπαιδεύσεως στην Γενική Ιατρική» της 15ης Σεπτ. 1986 (επίσημη Εφημερίδα των Ευρωπαϊκών Κοινοτήτων αριθ. (267/26 της 19.9.86), καθώς και προς τη Σύσταση του ίδιου Συμβουλίου της 15ης Σεπτ. 1986 «περί των Υπηκόων του Μεγάλου Δουκάτου του Λουξεμβούργου, οι οποίοι είναι κάτοχοι διπλώματος Γενικής Ιατρικής το οποίο έχει χορηγηθεί σε τρίτο κράτος» (Επίσημη Εφημερίδα των Ευρωπαϊκών Κοινοτήτων αριθ. (267/30 της 19.9.86). Άρθρ.2.-1.Επιφυλασσομένων των διατάξεων της επομένης παραγράφου του παρόντος άρθρου από την 1.1.1995 για την άσκηση της Γενικής Ιατρικής στα πλαίσια του συστήματος κοινωνικών ασφαλίσεων, απαιτείται ο ιατρός να κατέχει άδεια ασκήσεως ιατρικού επαγγέλματος και τίτλο ιατρικής ειδικότητας Γενικής Ιατρικής, που πληροί τις προϋποθέσεις του άρθρ. 2 παρ. Ι της Οδηγία 86/457/ ΕΟΚ (Ε.Ε. (267/26 της 19.9.86). 2.Οι Ιατροί οι οποίοι έχουν πάρει άδεια άσκησης του ιατρικού επαγγέλματος και έχουν δικαίωμα άσκησης της Γενικής Ιατρικής στα πλαίσια του συστήματος των κοινωνικών ασφαλίσεων μέχρι της 31.12.1994 και σύμφωνα με τις ισχύουσες μέχρι τις ημερομηνίες, αυτής διατάξεις, διατηρούν το δικαίωμα αυτό και μετά την ανωτέρω ημερομηνία, ακόμη και αν δεν έχουν ειδική εκπαίδευση στη γενική ιατρική εφοδιαζόμενοι προς τούτο με το πιστοποιητικό της παρ. 4 του άρθρ. 7 της Οδηγίας 86/457/ ΕΟΚ (Ε.Ε. 267/26 της 19.9.86). 546 34.Ζ.α.47 Άσκηση Ιαρικού Επαγγέλματος 3.Αρμόδιες Αρχές για τη χορήγηση του τίτλου της ιατρικής ειδικότητας της Γενικής Ιατρικής, ή του πιστοποιητικού για το δικαίωμα άσκησης αυτής, είναι οι Δ/νσεις ή Τμήματα Υγιεινής της οικείας Νομαρχίας στην περιφέρεια του Ιατρικού συλλόγου στην οποία ο ιατρός έχει την επαγγελματική του εγκατάσταση. 4.Προκειμένου περί ιατρών κατόχων διπλωμάτων, πιστοποιητικών ή άλλων τίτλων που πιστοποιούν την ιατρική εκπαίδευση και ειδική εκπαίδευση στη γενική ιατρική που έχουν αποκτηθεί αμφότερες ή μία εξ αυτών, σε τρίτη χώρα η Δ/νση ή το Τμήμα Υγιεινής της οικείας Νομαρχίας της επαγγελματικής εγκατάστασης του ιατρού χορηγεί στον κάτοχο αυτών πιστοποιητικό περί της δυνατότητας χρησιμοποίησης του τίτλου της ιατρικής ειδικότητας της Γενικής Ιατρικής ή άσκησης της  Γενικής Ιατρικής στα πλαίσια του συστήματος κοινωνικών ασφαλίσεων μετά σύμφωνη γνώμη του Κεντρικού Συμβουλίου Υγείας και υπό την προϋπόθεση ότι ο υποψήφιος είναι κάτοχος άδειας άσκησης του ιατρικού επαγγέλματος στην Ελλάδα. Άρθρ.3.-1.Διπλώματα, πιστοποιητικά και άλλοι τίτλοι που αναφέρονται στο άρθρ. 1 της οδηγίας 86/457/ΕΟΚ (ΕΕ 267/26 της 19.9.86) καθώς και πιστοποιητικά που αναφέρονται στο άρθρ. 7 παρ. 4 της ανωτέρω οδηγίας, τα οποία απονέμονται στους υπηκόους των κρατών μελών από άλλα κράτη μέλη, αναγνωρίζονται και έχουν την ίδια ισχύ με τα διπλώματα και τα πιστοποιητικά που χορηγούνται στην Ελλάδα. Στους Ιατρούς υπηκόους των κρατών μελών των Ευρωπαϊκών Κοινοτήτων, κατόχους των ανωτέρω διπλωμάτων, πιστοποιητικών και άλλων τίτλων, που έχουν αποκτήσει άδεια ασκήσεως του ιατρικού επαγγέλματος στην Ελλάδα, επιτρέπεται η άσκηση των δραστηριοτήτων του ιατρού με την ιδιότητα του γενικού ιατρού στα πλαίσια του συστήματος κοινωνικών ασφαλίσεων. Για τον ίδιο σκοπό αναγνωρίζονται, επίσης οι βεβαιώσεις που χορηγούν οι αρμόδιες αρχές της Ομοσπονδιακής Δημοκρατίας της Γερμανίας με τις οποίες πιστοποιείται ότι οι τίτλοι εκπαίδευσης που χορηγούν οι αρμόδιες αρχές της Λαϊκής Δημοκρατίας της Γερμανίας με τις οποίες πιστοποιείται ότι οι τίτλοι εκπαίδευσης που χορηγούν οι αρμόδιες αρχές της Λαϊκής Δημοκρατίας της Γερμανίας είναι ισότιμοι με τα διπλώματα, πιστοποιητικά και άλλους τίτλους που αναφέρονται στο προηγούμενο εδάφιο καθώς και τα διπλώματα των υπηκόων του Μεγάλου Δουκάτου του Λουξεμβούργου που πιστοποιούν ειδική εκπαίδευση στη γενική ιατρική που έχει εκδοθεί σε τρίτο κράτος και έχει αναγνωρισθεί από το Υπουργείο Υγείας του Λουξεμβούργου. 2.Οι κατά την προηγούμενη παράγραφο ιατροί στους οποίους ένα κράτος μέλος έχει απονείμει τα διπλώματα, τα πιστοποιητικά και τους άλλους τίτλους που προβλέπονται στο άρθρ. 1 ή στο άρθρ. 7 παρ. 4 της Οδηγίας 86/457/ΕΟΚ (ΕΕ L 267/26 της 19,9,86), έχουν το δικαίωμα να φέρουν στην Ελλάδα τον επαγγελματικό τίτλο της ιατρικής ειδικότητας της Γενικής Ιατρικής, ή τον τίτλο του δικαιούχου άσκησης της Γενικής Ιατρικής στα πλαίσια του συστήματος κοινωνικών ασφαλίσεων αντίστοιχα. Επίσης, έχουν το δικαίωμα να χρησιμοποιούν το νόμιμο τίτλο εκπαίδευσης του κράτους μέλους καταγωγής ή προέλευσής τους, στη γλώσσα αυτού του Κράτους, με την προϋπόθεση, όμως, ότι ο τίτλος αυτός θα συνοδεύεται από το όνομα και την έδρα του ιδρύματος ή της εξεταστικής επιτροπής που του έχει απονείμει. Σε περίπτωση που ο τίτλος αυτός δημιουργεί σύγχυση με κάποιο άλλο Ελληνικό τίτλο ο οποίος απαιτεί συμπληρωματική εκπαίδευση, ο δικαιούχος θα χρησιμοποιεί τον τίτλο της εκπαίδευσής του με τη μορφή που θα του υποδείξει η Διεύθυνση ή το Τμήμα Υγιεινής της οικείας Νομαρχίας της επαγγελματικής του εγκατάστασης μετά σύμφωνη γνώμη του Κεντρικού Συμβουλίου Υγείας. 